เจียง ลูกชิ้นปลา นับว่าเป็นร้านที่มีสาขาเยอะอีกร้านหนึ่งแวะมาทานที่สาขาเซ็นทรัล ปิ่นเกล้า ชั้น 5 ชั้นเดียวกับโรงหนัง ร้านจะอยู่ตรงข้ามร้าน MK ร้านเป็นกระจกใส เน้นสีเขียว ดูสะอาด

สั่งเส้นเล็กต้มยำ ราคา 60 บาท ร้านนี้ลูกชิ้นลูกใหญ่ เต็มๆ คำดี ไม่คาว รสชาติดี ลูกชิ้นเค้าอร่อยทุกอย่าง น้ำต้มยำก็ใช้ได้ ไม่ต้องปรุงเพิ่ม เส้นเล็กก็ลวกมากำลังดี

เส้นใหญ่เย็นตาโฟแห้ง ราคา 60 บาท เค้าจะปรุงมาโดยใส่น้ำส้มมานิดหน่อย คิดว่าจานนี้กระเทียมเจียวเยอะไปนิด ผักบุ้งกรุบกรอบ เลือดก็ไม่คาว โอเคค่ะ

ลูกชิ้นรวมลวกจิ้ม ราคา 75 บาท จานนี้จะรวมทุกชิ้นทุกอย่าง ลวกแล้วโรยกระเทียมเจียว มีน้ำจิ้มที่เปรี้ยวๆ หวานนิดๆ เผ็ดๆ ไว้จิ้ม ทานเล่นเพลินๆ

ปอเปี๊ยะสด ราคา 45 บาท จัดวางมาสวยงาม แต่ตัวน้ำราดเปรี้ยวจากน้ำมะขามโดดไปหน่อย ทำให้จานนี้เลยไม่อร่อย ไส้ด้านในไม่แน่น จานนี้ไม่ผ่านค่ะ

สำหรับการบริการ พนักงานไม่ค่อยยิ้มแย้ม อาหารรอไม่นาน ราคาถือว่าโอเคสำหรับร้านในห้าง